kardosdrur/scandi-wiki huggingface dataset:
Josh Dunkley-Smith

Joshua "Josh" Dunkley-Smith (født 28. juni 1989 i Geelong, Australien) er en australsk tidligere roer og dobbelt olympisk medaljevinder.

Efter blandt andet at have vundet en U/23 VM-bronzemedalje var Dunkley-Smith første gang med ved senior-VM i 2010, hvor han var med til at vinde bronze i otteren. Ved VM i 2011 roede han firer uden styrmand sammen med Nicholas Roderick Purnell, Drew Ginn og Samuel Loch, og de vandt bronze. Efter at Purnell og Loch var blevet udskiftet med James Champman og William Lockwood opnåede fireren fine resultater i OL-sæsonen 2016.

Ved OL 2012 i London var de derfor blandt favoritterne. Australierne vandt deres indledende heat i olympisk rekordtid og blev nummer to i semifinalen, slået med næsten et sekund af den britiske båd. Dette gentog sig i finalen, hvor briterne vandt guld, mens Australien fik sølv med et forspring på over to sekunder til USA på tredjepladsen.

Fireren med Dunkley-Smith, men i øvrigt med varierende besætninger, blev ved VM det følgende år ligeledes nummer to, i 2014 nummer tre og i 2015 igen nummer to.

Ved OL 2016 i Rio de Janeiro bestod besætningen af Josh Booth, Alexander Hill, Lockwood og Dunkley-Smith, og den australske båd vandt sit indledende heat og sin semifinale. I finalen var Storbritanniens båd hurtigst og vandt med næsten to sekunder, mens australierne genvandt sølvmedaljen fra 2012, mere end tre sekunder foran italienerne på tredjepladsen.

Han har ikke deltaget i internationale konkurrencer siden OL 2016.

OL-medaljer 
 2012:  Sølv i firer uden styrmand
 2016:  Sølv i firer uden styrmand

Referencer

Eksterne henvisninger 

Roere fra Australien
Deltagere for Australien ved sommer-OL 2012
Deltagere for Australien ved sommer-OL 2016
Olympiske sølvmedaljevindere fra Australien
Josh Booth

Joshua "Josh" Booth (født 9. oktober 1990 i Melbourne) er en australsk roer.

Booth begyndte sin seniorkarriere i 2010, og han var i begyndelsen af sin karriere mest med i otteren. I denne bådtype deltog han ved OL 2012 i London, hvor australierne blev nummer seks. 

I 2016 kom han med i den australske firer uden styrmand og deltog i denne ved OL 2016 i Rio de Janeiro. Bådens øvrige besætning var Josh Dunkley-Smith, William Lockwood og Alexander Hill, og australierne vandt sikkert både indledende heat og semifinalen. I finalen måtte de dog tage til takke med sølv, besejret med næsten to sekunder af Storbritannien, der vandt guld, mens Italien sikrede sig bronzemedaljerne.

I 2018 var han tilbage i otteren og var med til at vinde VM-sølv dette år, mens den australske otter året efter blev nummer fire ved VM.

OL-medaljer 
 2016:  Sølv i firer uden styrmand

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 2012
Deltagere for Australien ved sommer-OL 2016
Olympiske medaljevindere i roning 
Olympiske sølvmedaljevindere fra Australien
Medaljevindere ved sommer-OL 2016
Medaljevindere ved sommer-OL 2020
Alexander Hill

Alexander "Alex" Hill (født 11. marts 1993 i Berri) er en australsk roer.

Hill har roet som senior siden 2013 i forskellige bådtyper. I 2015 var med i firer uden styrmand, der vandt sølv ved VM sammen med William Lockwood, Josh Dunkley-Smith og Spencer Turrin. Ved OL 2016 i Rio de Janeiro havde Josh Booth erstattet Turrin, og den australske båd vandt sikkert både det indledende heat og semifinalen. I finalen måtte de dog se sig besejret med næsten to sekunder af Storbritannien, der vandt guld, mens Italien sikrede sig bronzemedaljerne.

Hill vandt desuden VM-guld i samme båd, men nu med Turrin, Joshua Hicks og Jack Hargreaves, i både 2017 og 2018, mens to nye roere kom til i 2019, hvor det blev til en sjetteplads ved VM for Hill og resten af fireren.

Ved OL 2020 i Tokyo vandt Hill og resten af den australske båd, Alexander Purnell, Jack Hargreaves og Spencer Turrin, guld i firer uden styrmand foran Rumænien og Italien

OL-medaljer 
 2020:  Guld i firer uden styrmand
 2016:  Sølv i firer uden styrmand

Referencer

Eksterne henvisninger 

Roere fra Australien
Deltagere for Australien ved sommer-OL 2016
Olympiske mestre fra Australien
Deltagere for Australien ved sommer-OL 2020
Olympiske sølvmedaljevindere fra Australien
James Chapman

James Jonathan Chapman (født 2. november 1979 i Sydney) er en australsk tidligere roer.

Chapman har roet i flere forskellige bådtyper i sin karriere. Han var første gang med til VM som senior i 2003, hvor han med den austalske firer uden styrmand blev nummer fire. I 2006 var han ved VM med i otteren, som også blev nummer fire. Ved OL 2008 i Beijing konkurrerede han ligeledes i otteren, der her blev nummer seks. Efter OL deltog han i et par sæsoner ikke i internationale konkurrencer, men i 2011 var han tilbage, denne gang i toer med styrmand sammen med William Lockwood og styrmand David Webster. Ved VM dette år vandt denne båd sølv. 

I 2012-sæsonen kom han med i den australske firer uden styrmand sammen med Lockwood, Josh Dunkley-Smith og veteranen Drew Ginn, som blandt andet stillede op ved OL 2012 i Rio de Janeiro. Her vandt australierne deres indledende heat, og de blev nummer to i semifinalen, slået med næsten et sekund af den britiske båd. Dette gentog sig i finalen, hvor briterne vandt guld, mens Australien fik sølv med et forspring på over to sekunder til USA på tredjepladsen.

Chapman roede endnu et par sæsoner, denne gang igen i otteren, men ved VM i 2014 og 2015 blev det blot til B-finalepladser ved VM. Hans sidste internationale resultat er fra et enkelt løb i 2016, men han var allerede efter OL i 2008 samtidig med sin aktive karriere sideløbende begyndt at fungere som klubtræner.

OL-medaljer 
 2012:  Sølv i firer uden styrmand

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 2008
Deltagere for Australien ved sommer-OL 2012
Olympiske sølvmedaljevindere fra Australien
Matt Ryan (roer)

Matthew "Matt" Ryan (født 23. juni 1984 i Sydney, Australien) er en australsk tidligere roer.

Matt Ryan gjorde første gang indtryk på den internationale roscene, da han var med til at vinde guld ved junior-VM i 2002 i firer med styrmand. Som senior skiftede han lidt mellem otteren og fireren uden styrmand. I OL-året 2008 roede han firer uden styrmand sammen med James Marburg, Cameron McKenzie-McHarg og Francis Hegerty, og denne besætning deltog også i OL 2008 i Beijing. Australierne vandt deres indledende heat og blev nummer to i semifinalen, slået af den britiske båd. I finalen gentog dette sig: Briterne vandt guld med et pænt forspring, mens australierne på andenpladsen ligeledes var et pænt stykke foran Frankrig på tredjepladsen.

Ved VM i 2010 vandt han med den australske firer uden styrmand igen sølv, igen efter Storbritannien, og ved VM i 2011 roede han otter, hvor australierne blev nummer fire, mens de ved OL 2012 i London opnåede en sjetteplads. Ryan roede én sæson mere i otteren, i 2015, inden han indstillede sin internationale karriere.

OL-medaljer 
 2008:  Sølv i firer uden styrmand

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 2008
Deltagere for Australien ved sommer-OL 2012
Olympiske sølvmedaljevindere fra Australien
James Marburg

James Marburg (født 27. december 1982 i Terang) er en australsk tidligere roer.

Marburg roede mest otter i begyndelsen af sin karriere, og han var med til at blive nummer fire i denne bådtype ved VM i 2006. I OL-året 2008 blev han sat i fireren uden styrmand sammen med Matt Ryan, Cameron McKenzie-McHarg og Francis Hegerty, og denne besætning deltog også i OL 2008 i Beijing. Australierne vandt deres indledende heat og blev nummer to i semifinalen, slået af den britiske båd. I finalen gentog dette sig: Briterne vandt guld med et pænt forspring, mens australierne på andenpladsen ligeledes var et pænt stykke foran Frankrig på tredjepladsen.

Ved VM i 2010 vandt han med den australske firer uden styrmand igen sølv, igen efter Storbritannien, og ved VM i 2011 roede han otter, hvor australierne blev nummer fire. I 2012 kom han til at ro toer uden styrmand sammen med Brodie Buckland, og denne duo stillede op ved OL 2012 i London, hvor de opnåede en femteplads. Marburg indstillede sin internationale karriere efter disse lege.

OL-medaljer 
 2008:  Sølv i firer uden styrmand

Referencer

Eksterne henvisninger 

Roere fra Australien
Deltagere for Australien ved sommer-OL 2008
Deltagere for Australien ved sommer-OL 2012
Olympiske sølvmedaljevindere fra Australien
Cameron McKenzie-McHarg

Cameron "Maxi" McKenzie-McHarg (født 17. april 1980 i Leongatha) er en australsk tidligere roer.

McKenzie-McHarg begyndte sin internationale karriere i otteren, men roede også firer uden styrmand, og han kom et par gange i A-finaler ved VM fra 2003. I OL-året 2008 roede han firer uden styrmand sammen med James Marburg, Matt Ryan og Francis Hegerty, og denne besætning deltog også i OL 2008 i Beijing. Australierne vandt deres indledende heat og blev nummer to i semifinalen, slået af den britiske båd. I finalen gentog dette sig: Briterne vandt guld med et pænt forspring, mens australierne på andenpladsen ligeledes var et pænt stykke foran Frankrig på tredjepladsen.

Ved VM i 2010 vandt han med den australske firer uden styrmand igen sølv, igen efter Storbritannien, og ved VM i 2011 roede han otter, hvor australierne blev nummer fire, mens de ved OL 2012 i London opnåede en sjetteplads. McKenzie-McHarg indstillede sin internationale karriere er OL 2012.

OL-medaljer 
 2008:  Sølv i firer uden styrmand

Referencer

Eksterne henvisninger 

Roere fra Australien
Deltagere for Australien ved sommer-OL 2008
Deltagere for Australien ved sommer-OL 2012
Olympiske sølvmedaljevindere fra Australien
Francis Hegerty

Francis Hegerty (født 22. september 1982 i Canberra) er en australsk tidligere roer.

Hegerty begyndte sin karriere i otter, som han ved U/23-VM i 2002 og 2003 blev henholdsvis nummer fire og tre. Efter nogle års pause fra international rosport var han tilbage i 2006, denne gang i firer uden styrmand, som med varierende besætninger klarede sig mindre godt i de næste par år. 

Resultaterne blev bedre, da han i OL-året 2008 blev sat sammen med Matt Ryan, James Marburg og Cameron McKenzie-McHarg. Vedlegene i Beijing vandt australierne deres indledende heat og blev nummer to i semifinalen, slået af den britiske båd. I finalen gentog dette sig: Briterne vandt guld med et pænt forspring, mens australierne sikrede sig sølv på andenpladsen ligeledes et pænt stykke foran Frankrig på tredjepladsen.

Fra VM i 2010 var han tilbage i otteren, hvor australierne vandt VM-bronze, mens de året efter blev nummer fire ved VM, og ved OL 2012 i London opnåede de en sjetteplads. Hegerty indstillede sin internationale karriere efter OL 2012.

OL-medaljer 
 2008:  Sølv i firer uden styrmand

Referencer

Eksterne henvisninger 

Roere fra Australien
Personer fra Canberra
Deltagere for Australien ved sommer-OL 2008
Deltagere for Australien ved sommer-OL 2012
Olympiske sølvmedaljevindere fra Australien
Cameron Baerg

Cameron "Cam" Baerg (født 17. oktober 1972 i Saskatoon) er en canadisk tidligere roer.

Baerg var første gang med til VM i 2002 i toer uden styrmand, hvor han sammen med Scott Frandsen vandt B-finalen. Han skiftede derpå til firer uden styrmand, hvor han var med til at vinde VM-guld i 2003 i Milano.

Ved OL 2004 i Athen stillede han op i firer uden styrmand (sammen med Jake Wetzel, Thomas Herschmiller og Barney Williams). Den canadiske båd vandt sit indledende heat og sin semifinale og var derfor i A-finalen. Canadiernes tid i semifinalen var blot et kvart sekund dårligere end briternes, og finalen blev også et tæt løb mellem disse to både, som briterne vandt med blot 0,08 sekund, hvilket betød, at canadierne vandt sølv.

Efter OL 2004 roede han kortvarigt i otteren, men indstillede derpå sin elitekarriere.

OL-medaljer 
 2004:  Sølv i firer uden styrmand

Referencer

Eksterne henvisninger 

Roere fra Canada
Deltagere for Canada ved sommer-OL 2004
Olympiske sølvmedaljevindere fra Canada
Thomas Herschmiller

Thomas Alan "Tom" Herschmiller (født 6. april 1978 i Comox) er en canadisk tidligere roer.

Ved OL 2000 i Sydney deltog Herschmiller med den canadiske besætning i otteren. Canadierne blev nummer tre i det indledende heat og nummer tre i opsamlingsheatet. De kom dermed i B-finalen, som de vandt, hvorfor de blev nummer syv i den samlede konkurrence.

Herschmiller skiftede derpå til firer uden styrmand, og her vandt han VM-guld i 2003 i Milano.

Ved OL 2004 i Athen stillede han op i firer uden styrmand (sammen med Cameron Baerg, Jake Wetzel og Barney Williams). Den canadiske båd vandt sit indledende heat og sin semifinale og var derfor i A-finalen. Canadiernes tid i semifinalen var blot et kvart sekund dårligere end briternes, og finalen blev også et tæt løb mellem disse to både, som briterne vandt med blot 0,08 sekund, hvilket betød, at canadierne vandt sølv.

OL-medaljer 
 2004:  Sølv i firer uden styrmand

Referencer

Eksterne henvisninger 

Roere fra Canada
Deltagere for Canada ved sommer-OL 2000
Deltagere for Canada ved sommer-OL 2004
Olympiske sølvmedaljevindere fra Canada
Barney Williams

Barney Guillermo Williams (født 13. marts 1977 i San Martín de los Andes, Argentina) er en canadisk tidligere roer.

Williams roede tidligt i sin karriere i otteren, men hans første store internationale resultat blev en VM-guldmedalje i firer uden styrmand ved VM 2003 i Milano.

Ved OL 2004 i Athen stillede Williams op i firer uden styrmand (sammen med Cameron Baerg, Thomas Herschmiller og Jake Wetzel). Den canadiske båd vandt sit indledende heat og sin semifinale og var derfor i A-finalen. Canadiernes tid i semifinalen var blot et kvart sekund dårligere end briternes, og finalen blev også et tæt løb mellem disse to både, som briterne vandt med blot 0,08 sekund, hvilket betød, at canadierne vandt sølv.

Efter OL 2004 skiftede han til toer uden styrmand, men var for en kort periode også med i otteren og firer uden styrmand, men sluttede sin karriere som eliteroer i 2007 i toeren uden styrmand, hvor han nåede et par A-finaler ved World Cup-løb.

OL-medaljer 
 2004:  Sølv i firer uden styrmand

Referencer

Eksterne henvisninger 

Roere fra Canada
Deltagere for Canada ved sommer-OL 2004
Olympiske sølvmedaljevindere fra Canada
Valter Molea

Valter Molea (født 8. juli 1966 i Napoli) er en italiensk tidligere roer og dobbelt verdensmester.

Molea blev som ung roer verdensmester for U/23 i firer uden styrmand i 1987, og han var første gang med ved OL i 1988 i Seoul, hvor han i somme bådtype var med til at blive nummer fem. 

De følgende år kunne den italienske firer uden styrmand ikke holde blandt de allerbedste, og Molea roede et par år otter med samme resultat. Det blev til en række B-finaler ved VM i henholdsvis fireren og otteren samt en niendeplads ved OL 1992 i Barcelona i otteren. Efter OL 1992 vendte han tilbage til fireren, der derudover nu bestod af Carlo Mornati, Rafaello Leonardo og Riccardo Dei Rossi, og denne besætning fik nu et gennembrud med  VM-guld i 1994 og 1995. Kvartetten var derfor blandt favoritterne ved OL 1996 i Atlanta, og de vandt da også deres indledende heat, hvorpå de blev slået knebent af den franske båd i semifinalen. Disse to både kæmpede i finalen om føringen i begyndelsen, men de øvrige både var ikke langt væk, og italienerne havde brugt for mange kræfter i begyndelsen og endte på en sjette- og sidsteplads.

Ved VM i 1998 var Leonardo udskiftet i båden med Lorenzo Carboncini, og her vandt italienerne bronze, en præstation de gentog året efter. Ved OL 2000 i Sydney vandt samme besætning deres indledende heat, hvorpå de i semifinalen blev snævert besejret af den australske båd. Finalen blev en tæt kamp mellem italienerne og den britiske båd, der endte med at sejre med et forspring på 0,38 sekund, mens italienerne på andenpladsen var næsten et sekund foran australierne på bronzepladsen.

OL-medaljer 
 2000:  Sølv i firer uden styrmand

Referencer

Eksterne henvisninger 

Roere fra Italien
Personer fra Napoli
Deltagere for Italien ved sommer-OL 1988
Deltagere for Italien ved sommer-OL 1992
Deltagere for Italien ved sommer-OL 1996
Deltagere for Italien ved sommer-OL 2000
Olympiske sølvmedaljevindere fra Italien
Riccardo Dei Rossi

Riccardo Dei Rossi (født 6. februar 1969 i Trieste) er en italiensk tidligere roer og dobbelt verdensmester.

Dei Rossi roede i begyndelsen af sin karriere i flere forskellige bådtyper, men fra 1992 var det firer uden styrmand, han koncentrerede sig om. Han deltog første gang i OL i denne bådtype i 1992 i Barcelona, hvor det blev til en ottendeplads. 

Efter dette OL fik Dei Rossi nye kolleger i fireren, der nu foruden ham bestod af Carlo Mornati, Rafaello Leonardo og Valter Molea. Denne besætning fik sit gennembrud med VM-guld i 1994 og 1995. Kvartetten var derfor blandt favoritterne ved OL 1996 i Atlanta, og de vandt da også deres indledende heat, hvorpå de blev slået knebent af den franske båd i semifinalen. Disse to både kæmpede i finalen om føringen i begyndelsen, men de øvrige både var ikke langt væk, og italienerne havde brugt for mange kræfter i begyndelsen og endte på en sjette- og sidsteplads.

Ved VM i 1998 var Leonardo udskiftet i båden med Lorenzo Carboncini, og her vandt italienerne bronze, en præstation de gentog året efter. Ved OL 2000 i Sydney vandt samme besætning deres indledende heat, hvorpå de i semifinalen blev snævert besejret af den australske båd. Finalen blev en tæt kamp mellem italienerne og den britiske båd, der endte med at sejre med et forspring på 0,38 sekund, mens italienerne på andenpladsen var næsten et sekund foran australierne på bronzepladsen.

OL-medaljer 
 2000:  Sølv i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1992
Deltagere for Italien ved sommer-OL 1996
Deltagere for Italien ved sommer-OL 2000
Olympiske sølvmedaljevindere fra Italien
Lorenzo Carboncini

Lorenzo Carboncini (født 22. september 1976 i Empoli) er en italiensk tidligere roer.

Carboncini var en alsidig roer, der roede og vandt medaljer i mange forskellige bådtyper. Hans første VM-medalje var af bronze, som han vandt i firer med styrmand i 1995. Året efter vandt han bronze, denne gang i otter, ved OL 1996 i Atlanta, og ved VM i 1997 vandt han sammen med Mattia Trombetta sølv i toer uden styrmand. Herefter skiftede han til firer uden styrmand og var med til at vinde VM-bronze i denne båd i 1998, en bedrift han gentog i 1999.

Ved  OL 2000 i Sydney stillede han igen op i firer uden styrmand, hvor resten af besætningen bestod af Valter Molea, Riccardo Dei Rossi og Carlo Mornati. Båden vandt sit indledende heat, hvorpå de i semifinalen blev snævert besejret af den australske båd. Finalen blev en tæt kamp mellem italienerne og den britiske båd, der endte med at sejre med et forspring på 0,38 sekund, mens italienerne på andenpladsen var næsten et sekund foran australierne på bronzepladsen.

I 2001 begyndte han at ro toer med styrmand sammen med Mattia Trombetta og styrmand Andrea Monizza. De vandt VM-sølv samme år, men i 2002 var han tilbage i fireren uden styrmand, der nu ud over ham bestod af Carlo Mornati, dennes bror Niccolò Mornati og Raffaello Leonardo. Denne besætning vandt VM-bronze. I 2004 roede han firer med styrmand, og i denne båd formåede han omsider at vinde en VM-guldmedalje dette år. I 2005 og 2006 roede Carboncini otter, der begge år vandt VM-sølv, men i 2007 var han tilbage i fireren uden styrmand, der vandt VM-sølv dette år. OL 2008 i Beijing var ikke nogen stor succes for fireren, der med Carboncini blot blev nummer otte. Fra 2010 og resten af hans karriere roede han toer uden styrmand med Niccolò Mornati, og de vandt EM-sølv i 2010 og 2011. Carboncinis sidste store internationale stævne var OL 2012 i London, hvor han og Niccolò Mornati blev nummer fire.

OL-medaljer 
 2000:  Sølv i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1996
Deltagere for Italien ved sommer-OL 2000
Deltagere for Italien ved sommer-OL 2008
Deltagere for Italien ved sommer-OL 2012
Olympiske sølvmedaljevindere fra Italien
Carlo Mornati

Carlo Mornati (født 16. marts 1972 i Lecco) er en italiensk tidligere roer og dobbelt verdensmester.

Mornati begyndte sin karriere i firer uden styrmand, og i denne båd vandt han sammen med Valter Molea, Rafaello Leonardo og Riccardo Dei Rossi VM-guld i 1994 og 1995. Kvartetten var derfor blandt favoritterne ved OL 1996 i Atlanta, og de vandt da også deres indledende heat, hvorpå de blev slået knebent af den franske båd i semifinalen. Disse to både kæmpede i finalen om føringen i begyndelsen, men de øvrige både var ikke langt væk, og italienerne havde brugt for mange kræfter i begyndelsen og endte på en sjette- og sidsteplads.

Ved VM i 1998 var Leonardo udskiftet i båden med Lorenzo Carboncini, og her vandt italienerne bronze, en præstation de gentog året efter. Ved OL 2000 i Sydney vandt samme besætning deres indledende heat, hvorpå de i semifinalen blev snævert besejret af den australske båd. Finalen blev en tæt kamp mellem italienerne og den britiske båd, der endte med at sejre med et forspring på 0,38 sekund, mens italienerne på andenpladsen var næsten et sekund foran australierne på bronzepladsen.

Ved VM i 2002 bestod den italienske firer uden styrmand af Carlo Mornati, hans bror Niccolò Mornati, Rafaello Leonardo og Lorenzo Carboncini, og denne kvartet vandt endnu en bronzemedalje til Carlo Mornatis samling.

I 2004 var Carlo Mornati (sammen med blandt andet sin bror, Niccolò) skiftet til den italienske otter, der ved OL i Athen vandt B-finalen og dermed blev nummer syv. De følgende par år fortsatte han i denne båd, der i 2005 og 2006 vandt VM-sølv. I 2007 var han vendt tilbage til fireren uden styrmand sammen med Niccolò Mornati, Lorenzo Carboncini og Alessio Sartori, og denne besætning vandt VM-sølv dette år. Han deltog med denne besætning i OL 2008 i Beijing, hvor båden endte på en samlet ellevteplads. Dette blev Carlo Mornatis sidste store internationale stævne.

OL-medaljer 
 2000:  Sølv i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1996
Deltagere for Italien ved sommer-OL 2000
Deltagere for Italien ved sommer-OL 2004
Deltagere for Italien ved sommer-OL 2008
Olympiske sølvmedaljevindere fra Italien
Bertrand Vecten

Bertrand Vecten (født 26. februar 1972 i Compiègne, Frankrig) er en fransk tidligere roer.

Vecten var en del af den franske firer uden styrmand, der vandt sølv ved OL 1996 i Atlanta. Bådens øvrige besætning var Olivier Moncelet, Daniel Fauché og Gilles Bosquet. Franskmændene sikrede sig sølvet efter en finale, hvor den australske båd vandt guld, mens Storbritannien fik bronze. Det var det eneste OL han deltog i.

Vecten vandt desuden én VM-medalje, en sølvmedalje i firer uden styrmand ved VM 1997.

OL-medaljer 
 1996:  Sølv i firer uden styrmand

Referencer

Eksterne henvisninger 

Roere fra Frankrig
Olivier Moncelet

Olivier Moncelet (født 5. december 1970 i Nantes, Frankrig) er en fransk tidligere roer.

Moncelet var en del af den franske firer uden styrmand, der vandt sølv ved OL 1996 i Atlanta. Bådens øvrige besætning var Bertrand Vecten, Daniel Fauché og Gilles Bosquet. Franskmændene sikrede sig sølvet efter en finale, hvor den australske båd vandt guld, mens Storbritannien fik bronze. Det var det eneste OL han deltog i.

Moncelet vandt desuden én VM-medalje, en sølvmedalje i firer uden styrmand ved VM 1997.

OL-medaljer 
 1996:  Sølv i firer uden styrmand

Referencer

Eksterne henvisninger 

Roere fra Frankrig
Personer fra Nantes